Taqcict tufa-d iman-is waḥd-s di lɣaba issewḥacen, tettwali akk ayen i as-d-yezzin s lxuf d tuggdi, ciṭ kan akka twala yiwet n temɣart tenṭeq-d ɣur-s tenna-as: «Acu txeddmeḍ dagi a yelli? Ayɣer i d-tekkseḍ tijeǧǧigin-agi? Tigi llant d atmaten-im, seg wass-a ad qqimen d tigerfiwin i lebda», taqcict teṭṭerḍaq d imeṭṭawen, tenna-as: «Ihi ulac d acu i izemren ad tenid-yerr akken llan zik?», Terra-as temɣart: «Yiwet n tɣawsa kan i izemren ad ten-id-terr akken llan. Maca tewɛer! acku ilaq fellam ad teqqimeḍ d taɛeggunt ur theddreḍ ur tettaḍsaḍ ur tettecmumuḥeḍ alama wḍen sebɛa n yiseggasen». Txemmem teqcict, tenna-as: «Bɣiɣ ad duɣalen watmaten-iw akken llan». Teṭṭef teqcict abrid-is, tufa-d yiwet n teẓrutt d taɛlayant dɣa tuli sufella-s teqqim dinna tɛus iman-is akken ur theddar ur tettaḍsa.